# Orelvis Pérez Mitjans

Orelvis Pérez Mitjans (28 de juliol de 1976) és un jugador d'escacs català nascut a Cuba que té el títol de Gran Mestre des del 2012.
A la llista d'Elo de la FIDE del desembre de 2021, hi tenia un Elo de 2425 punts, cosa que en feia el jugador número 68 (en actiu) de l'estat espanyol. El seu màxim Elo va ser de 2504 punts, a la llista de juliol de 2012 (posició 881 al rànquing mundial).

## Resultats destacats en competició

El 2010 va ser segon al XII Obert de Sants amb 8 punts de 10, mig punt menys que el primer classificat l'israelià Maxim Rodshtein.
El juny del 2011 va ser campió del XXIII Obert Vila de Sant Boi destacat amb 7½ de 9, per davant de Jorge A. González i Lázaro Lorenzo. L'agost del 2011 va ser campió del 38è Obert Ciutat de Manresa sumant 8 punts de les 9 rondes jugades, un punt més que els seguidors: el gallec David Lariño, el georgià Levan Aroshidze i el cubà Yuri González.
Dos anys seguits, 2012 i 2013, fou campió del Memorial Josep Lorente. El maig de 2013 fou segon a l'Obert Internacional d'Escacs Ciutat de Mollet del Vallès, rere Aimen Rizouk. També el 2013 va ser campió de Catalunya en vèncer a la final el GM Josep Manuel López Martínez per 1½ a ½.
L'abril del 2014 va ser campió al IX Obert d'escacs UNED Guadalajara amb 7 punts de 8 partides, mig punt més que José Candela Pérez, segon classificat. En aquest torneig jugat al Casino Principal de Guadalajara, Orelvis hi va obtenir un premi de 400 euros. El juliol de 2014 fou tercer a l'Obert de Torredembarra amb 7 punts de 9 (el campió fou Jorge A. González Rodríguez).
L'octubre de 2015 fou 2n-4t el 4t Memorial Oliver González jugat a Leganés (Espanya) destacat amb 7 punts de 9 (el campió fou Karèn H. Grigorian).

## Referències

* ↑ «Nota biogràfica». chessgames.com. [Consulta: 18 desembre 2014].
* ↑ «Obté el títol de Gran Mestre al 83è congres de la Fide». fide.com. [Consulta: 18 desembre 2014].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 23 desembre 2021].
* ↑ Posició al rànquing mundial i evolució Elo d'Orelvis Pérez Mitjans «benoni.de» (en alemany). Arxivat de l'original el 2015-01-04. [Consulta: 18 desembre 2014].
* ↑ «Segon classificat a l'Obert de Sants 2010». fide.com. [Consulta: 18 desembre 2014].
* ↑ «resultats XXIII Obert Internacional Vila de Sant Boi». chess-results.com. [Consulta: 28 desembre 2014].
* ↑ «L'hispanocubà Orelvis Pérez, campió del 38è Obert Ciutat de Manresa». regio7.cat. [Consulta: 18 desembre 2014].
* ↑ «Resultats i classificació III Memorial». chess-results.com. [Consulta: 19 agost 2015].
* ↑ «Orelvis Pérez guanya el Memorial Josep Lorente d'escacs». lapremsadelbaix.es. [Consulta: 19 agost 2015].
* ↑ «VI Torneig Obert Internacional Mollet del Vallès Memorial Ezequiel Martín Pérez». http://chess-results.com.+[Consulta: 9 abril 2016].
* ↑ «Rizouk Aimen guanya el Memorial Ezequiel Martín d'escacs». Contrapunt.cat, 28-05-2013. Arxivat de l'original el 20 d’abril 2016. [Consulta: 9 abril 2016].
* ↑ «Campió de Catalunya absolut el 2013». [Consulta: 18 desembre 2014].
* ↑ «Orelvis Pérez, campió del IX Obert d'escacs UNED Guadalajara». Arxivat de l'original el 19 de desembre 2014. [Consulta: 18 desembre 2014].
* ↑ «IX Obert internacional UNED Guadalajara». Arxivat de l'original el 19 de desembre 2014. [Consulta: 18 desembre 2014].
* ↑ «XVI Open Internacional Escacs Torredembarra». http://chess-results.com.+[Consulta: 4 juliol 2016].
* ↑ «GM Grigoryan winner of 4th Memorial Gonzalez». fide.com. [Consulta: 24 octubre 2015]. (anglès)